section_heading: Životopis
paragraph_text: Franjo Pommer se rodio u Danskoj 1818. godine, a u Zagreb dolazi polovinom 19. stoljeća.<ref>Enciklopedija.hr: Pommer, Franjo, pristupljeno 15. prosinca 2015. U početku se bavio slikarstvom te je radio kao dekorater u kazalištu. Fotografijom se počeo baviti 1855. godine, a godinu poslije otvara prvi stalni fotografski atelijer u Zagrebu.<ref>Dnevno.hr: Prvi stalni fotograf u Zagrebu podrijetlom je bio iz Danske – 1879., pristupljeno 15. prosinca 2015. Te iste godine Pommer priprema fotografski album s 15 portreta svojih suvremenika. Među njima je svakako najpoznatiji en face portret Ivana Kukuljevića Sakcinskog.<ref>Zagreb.hr: Zagreb na fotografiji, pristupljeno 15. prosinca 2015. Album je objavljen 10. srpnja 1856. godine.<ref>Arhinet.arhiv.hr, Pommer, Franjo, pristupljeno 15. prosinca 2015. Taj prvi fotografski pothvat je prvi fotografski projekt u Hrvatskoj 'Fotografične slike naših narodnih spisateljah', započet 1855. godine. Uz Sakcinskog snimao je i druge hrvatske spisatelje, među ostalima, Vjekoslava Babukića, Mirka Bogovića, Dimitrija Demetra, Ivana Kukuljevića Sakcinskog, Bogoslava Šuleka, Ljudevita Gaja, Antuna i Ivana Mažuranića.<ref>Hrvatski katolički radio Izložba posvećena Franji Pommeru, 14. lipnja 2017. (pristupljeno 21. lipnja 2017.) Umro je 19. veljače 1879. u Zagrebu.